
       R O M Â N I A
JUDEŢUL HUNEDOARA 
   MUNICIPIUL BRAD
       P R I M A R U L
  Nr. 68/11013/29.03.2023

R E F E R A T   D E   A P R O B A R E
privind aprobarea valorii totale a proiectului ,,Dezvoltarea infrastructurii de învățământ antepreșcolar și preșcolar în Municipiul Brad, Județul Hunedoara”,
 cod SMIS 121901, conform Ordinului nr. 2050/2021

Ca urmare a intrării în vigoare a Ordinului nr. 1336/2021 pentru aprobarea metodologiei Ordonanței Guvernului nr. 15/2021 privind reglementarea unor măsuri fiscal bugetare prin ajustarea prețurilor aferente materialelor de construcții, urmat de apariția Ordinului nr. 2050/30.12.2021 a AM POR, pentru modificarea și înlocuirea Ordinului nr. 1336/2021 privind ajustarea prețurilor în baza O.G. nr. 15/2021 și pentru modificarea Anexei „Ghidul Solicitantului, Condiții Generale pentru accesarea fondurilor în cadrul Programului Operațional Regional 2014 - 2020”, pentru a putea realiza decontarea lucrărilor în continuare, s-a impus înlocuirea formulei inițiale de ajustare a prețurilor.
Astfel, pentru toate investițiile aflate în derulare a fost încheiat un act adițional la contractele de lucrări cu aplicarea formulei de ajustare a prețurilor. Aceste modificări au fost suspuse verificărilor Organismului Intermediar ADR Vest care a emis Scrisoarea de clarificări nr. 8778/28.03.2023, înregistrată la Primăria Municipiului Brad sub nr. 24583/29.03.2023.
Urmare scrisorii de clarificări, este necesară actualizarea valorii totale a proiectului după cum urmează:
- valoarea totala actualizată a proiectului, respectiv 7.630.333,31 lei, inclusiv TVA, din care 5.451.895,05 lei reprezintă cheltuiala eligibilă;
- contribuția proprie eligibilă în valoare de 109.037,92 lei, inclusiv TVA;
- cheltuieli neeligibile ale proiectului în valoare de 2.178.438,26 lei, inclusiv TVA, din care 65.318,10 lei, inclusiv TVA, de la Bugetul de Stat și 2.113.120,16 lei, inclusiv TVA, contribuție proprie.
	În contextul celor de mai sus am inițiat prezentul proiect de hotărâre prin care am propus aprobarea valorii totale a proiectului ,,Dezvoltarea infrastructurii de învățământ antepreșcolar și preșcolar în Municipiul Brad, Județul Hunedoara”, cod SMIS 121901, conform Ordinului nr. 2050/2021 și-l supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordinului nr. 2050/30.12.2021 a AM POR, pentru modificarea și înlocuirea Ordinului nr. 1336/2021 privind ajustarea prețurilor în baza O.G. nr. 15/2021 și pentru modificarea Anexei „Ghidul Solicitantului, Condiții Generale pentru accesarea fondurilor în cadrul Programului Operațional Regional 2014 - 2020”, ale art. 129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

